Долината на река Коджадере е със стратегическо значение за силите на Антантата по време на Първата световна война, тъй като френското командване е ситуирано край Боймица, а край Извор са разположени лагера на 122-ра дивизия и военнополева болница. Фронтовата линия минава няколко километра на север при височините на Люмница, където се провежда битката при Яребична. Подобно на близките сражения за Дойран през 1917 и 1918 година това е продължително и кръвопролитно сражение.